Α**ΝΑΚΟΙΝΩΣΗ ΓΙΑ ΕΠΙΤΗΡΗΣΕΙΣ ΠΑΝΕΛΑΛΔΙΚΩΝ ΕΞΕΤΑΣΕΩΝ**

Σας ενημερώνουμε ότι υπάρχει η δυνατότητα δήλωσης προτιμήσεων για Επιτηρήσεις στις Πανελλαδικές Εξετάσεις ΓΕΛ και στις Πανελλαδικές Εξετάσεις ΕΠΑΛ.

**Καλούνται οι μόνιμοι εκπαιδευτικοί των δημοσίων σχολείων αρμοδιότητάς μας και οι αναπληρωτές** να δηλώσουν 3 επιλογές Εξεταστικών Κέντρων και επίσης υποχρεωτικά 1 Κέντρο Εξέτασης υποψηφίων με ειδικές εκπαιδευτικές ανάγκες.

Η δήλωση για τις επιτηρήσεις θα γίνει στον ακόλουθο σύνδεσμο

<https://dide-v-ath.gr/applications/epitirites/>

έως και το πρωϊ (09:00 πμ) της Δευτέρας 23-5-2022.

Για την είσοδο στην εφαρμογή, οι μόνιμοι εκπαιδευτικοί θα δηλώσουν τον ΑΜ και ΑΦΜ τους ενώ οι αναπληρωτές θα συμπληρώσουν και στα 2 πεδία τον ΑΦΜ τους.

Επισημαίνονται επίσης τα εξής:

* Στη λίστα των επιλογών σας δεν εμφανίζονται τα εξεταστικά κέντρα στα οποία εξετάζονται οι μαθητές των σχολείων που υπηρετείτε.
* Τα εξεταστικά κέντρα που καλείστε να δηλώσετε  καθορίζονται ανάλογα με το αν διδάσκετε στη Γενική ή την Επαγγελματική Εκπαίδευση.
* Οι προτιμήσεις σας θα ληφθούν υπόψη, όπως επίσης και οι παρατηρήσεις που θα συμπληρώσετε στο σχετικό πεδίο. Ωστόσο, προκειμένου να διασφαλιστεί η εύρυθμη λειτουργία όλων των Εξεταστικών Κέντρων και των «Επιτροπών Εξέτασης υποψηφίων με ειδικές εκπαιδευτικές ανάγκες», όπου κριθεί απαραίτητο θα επιτηρήσουν εκπαιδευτικοί των γειτονικών σχολικών μονάδων.
* Στις «Επιτροπές Εξέτασης υποψηφίων με ειδικές εκπαιδευτικές ανάγκες» δεν θα επιλεγούν για επιτήρηση οι ίδιοι εκπαιδευτικοί με την προηγούμενη χρόνια.
* Όπως ρητά αναφέρει και η υπ’ αριθμ. Φ251/ 51660/Α5/9-5-2022 εγκύκλιος του ΥΠΑΙΘ/ Διεύθυνση Εξετάσεων και Πιστοποιήσεων για την οργάνωση των Πανελλαδικών Εξετάσεων 2022, **όλοι οι εκπαιδευτικοί Δ.Ε., εφόσον ορισθούν αρμοδίως, υποχρεούνται να συμμετάσχουν στις διαδικασίες των πανελλαδικών εξετάσεων (επιτηρητές, εξεταστές, βαθμολογητές κτλ)**.
* Οι εκπαιδευτικοί που θα οριστούν για επιτήρηση θα παρουσιαστούν στην ενημερωτική συνάντηση στα Εξεταστικά Κέντρα στα οποία τους ορίζεται να επιτηρήσουν και οι Πρόεδροι των Εξεταστικών Κέντρων θα καθορίσουν τις υπηρεσίες των επιτηρητών και θα ενημερώσουν στη συνέχεια τη Δ.Δ.Ε. Β’ Αθήνας για την επάρκεια ή μη των επιτηρητών στο Ε.Κ. ευθύνης τους.

**Από Τμήμα Α’ Διοικητικού**